|  |  |
| --- | --- |
| **Σωματείο Ατόμων με Αναπηρία Ν. Δράμας** |  |

ΣΩΜΑΤΕΙΟ ΔΙΚΑΣΤΙΚΩΣ ΑΝΑΓΝΩΡΙΣΜΕΝΟ ΜΕ ΤΗΝ ΥΠ΄ΑΡΙΘΜ. 269/2010 ΑΠΟΦΑΣΗ ΤΟΥ ΜΟΝΟΜΕΛΟΥΣ ΠΡΩΤΟΔΙΚΕΙΟΥ ΔΡΑΜΑΣ ΚΑΙ ΕΓΚΡΙΘΗΚΕ ΜΕ ΤΗΝ ΥΠ΄ΑΡΙΘΜ. 1/2013 ΔΙΑΤΑΞΗ ΕΙΡΗΝΟΔΙΚΕΙΟΥ ΔΡΑΜΑΣ

ΜΕΛΟΣ ΤΗΣ ΕΘΝΙΚΗΣ ΣΥΝΟΜΟΣΠΟΝΔΙΑΣ ΑΤΟΜΩΝ ΜΕ ΑΝΑΠΗΡΙΑ (ΕΣΑμεΑ)

ΙΔΡΥΤΙΚΟ ΜΕΛΟΣ ΤΗΣ ΠΕΡΙΦΕΡΕΙΑΚΗΣ ΟΜΟΣΠΟΝΔΙΑΣ ΑΤΟΜΩΝ ΜΕ ΑΝΑΠΗΡΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ

Διεύθυνση Σωματείου : Γεωργίου Ζερβού 38, (πρώην Στρατολογικό Γραφείο)

Πληροφορίες: Κωνσταντίνος Αποστολίδης, Πρόεδρος

Τηλ: 6986671330

Ελένη Γιόφτσιου , Γεν. Γραμματέας

Τηλ: 6975260658 Δράμα, 9-11-2016

ΑΠ: 176

**ΔΕΛΤΙΟ ΤΥΠΟΥ**

**ΘΕΜΑ: 2 Δεκεμβρίου πανελλαδικό παν- αναπηρικό συλλαλητήριο των ατόμων με αναπηρία στην Αθήνα!**

Το Σωματείο ΑμεΑ Ν. Δράμας στηρίζει και συμμετέχει στις 2 Δεκεμβρίου 2016 το πανελλαδικό παν- αναπηρικό συλλαλητήριο που διοργανώνει η Εθνική Συνομοσπονδία Ατόμων με Αναπηρία ενόψει της 3ης Δεκέμβρη, Εθνικής Ημέρας ΑμεΑ . Τα άτομα με αναπηρία, χρόνιες παθήσεις και οι οικογένειές μας διεκδικούμε το δικαίωμα στη ζωή και στην αξιοπρέπεια. Συγκεντρωνόμαστε στις 10 το πρωί στην Ομόνοια, για να ακολουθήσει πορεία στη Βουλή!, Τα άτομα με αναπηρία, χρόνιες παθήσεις και οι οικογένειές μας θέλουμε να ζήσουμε!

Με αξιοπρέπεια, ισότητα, δικαιοσύνη!

Εμείς, τα άτομα με αναπηρία, οι γονείς και κηδεμόνες ατόμων με νοητική αναπηρία, αυτισμό, σύνδρομο Down, εγκεφαλική παράλυση, βαριές και πολλαπλές αναπηρίες, τα άτομα με χρόνιες παθήσεις, στις 2 Δεκέμβρη 2016, ενόψει τις 3 Δεκέμβρη 2016, Εθνική και Παγκόσμια Ημέρα Ατόμων με Αναπηρία, όπως και ΚΑΘΕ ΗΜΕΡΑ, δηλώνουμε την απόφασή μας να συνεχίσουμε να αγωνιζόμαστε για να ανατρέψουμε τις δυσμενείς καταστάσεις που βιώνουμε λόγω των επώδυνων και σκληρών μέτρων μιας ατέρμονης πολιτικής λιτότητας που μας έχει οδηγήσει στην εξαθλίωση.

Δηλώνουμε ότι θέλουμε να ζήσουμε με αξιοπρέπεια, ισότητα δικαιοσύνη!

Δηλώνουμε ότι δεν θα πληρώσουμε μια κρίση που δεν δημιουργήσαμε.

Εμείς, τα άτομα με αναπηρία, χρόνιες παθήσεις και οι οικογένειές μας, που βιώνουμε τη διάκριση σε όλους τους τομείς της κοινωνικής ζωής, κάνουμε πράξη το σύνθημά μας «Τίποτα για Εμάς, χωρίς Εμάς!», παλεύοντας για την υγεία, την ιατροφαρμακευτική κάλυψη και περίθαλψη, για την πρόνοια, τα επιδόματα, την εργασία, τα εισοδήματα, την κοινωνική ασφάλιση, τις συντάξεις, την αποϊδρυματοποίηση, τη διαβίωση στην κοινότητα, την δωρεάν και ακηδεμόνευτη εκπαίδευση.

Το Σωματείο ΑμεΑ Ν.Δράμας έχει εξασφαλίσει δωρεάν μετάβαση στην Αθήνα με πούλμαν και θα πραγματοποιηθούν δύο διανυκτερεύσεις. Αναχώρηση 1 Δεκεμβρίου το βράδυ και επιστροφή 4 Δεκεμβρίου το βράδυ. Για πληροφορίες καλέστε στο τηλέφωνο της γραμματείας 2521100379 καθημερινά από τις 10 εως τις 1 το μεσημέρι και στο τηλέφωνο του Προέδρου 6986671330.

Θα τηρηθεί αυστηρά σειρά προτεραιότητας πρώτα στα μέλη του Σωματείου κι έπειτα σε συγγενείς, φίλους και εθελοντές.

Συμμετοχές εως τις 20 Νοεμβρίου 2016.

Για το Δ.Σ

